Kufikia tarehe 7 mwezi Aprili  takriban wanaume 2,232 walikuwa wamefariki  kutokana na virusi hivyo  mjini New York - Kitovu cha maambukizi nchini Marekani  ikilinganishwa na wanawake 1,309 kulingana na idara ya afya nchii humo.

Katika mahospitali  kulikuwa na wagonjwa wanaume 40,000 ikilinganishwa na wanawake 34,000. 

Kiwango cha vifo vya Covid 19 miongoni mwa watu 100,000 mjini New York kilikuwa na wanaume 55 na chini ya wanawake 30.

Wanaume wengi wamekutwa na ugonjwa huo zaidi na wanaonekana kupatwa na maafa mabaya.

Mshirikishi wa Ikulu ya whitehouse kuhusu maswala ya Covid-19  Dkt Deborah Birx awali alizungumzia kuhusu suala hili linalotia wasiwasi  baada ya kuchunguza takwimu nchini Itali, ambapo picha za vyumba vya wagonjwa mahututi  zilionyesha wanaume wenye umri mkubwa wakipumua kwa usaidizi wa mashine.

Data ya idadi ya vifo iko juu miongoni mwa wanaume

Idadi ya vifo miongoni mwa wanaume inaonekana kuwa maradufu  katika kila umri wa wanawake.

''Hilo ni suala ambalo linaf... Endelea na makala kwa vibambo vingine 4000 isizidi:
aa kutuamsha sote ili kuendelea kuwalinda wenzetu walio katika vyumba vya uuguzi'', alisema Birx  wakati alipokuwa akitoa habari kwa jopo la utawala wa Trump linalokabiliana na virusi vya corona.

Utafiti wa hivi karibuni uliofanywa nje ya China  ulibaini kwamba kiwango cha vifo miongoni mwa wanaume ni asilimia 2.8 ikilinganishwa na asilimia 1.7  ya wanawake.

Uchanganuzi mwengine wa China  ulibaini kwamba kati ya watu waliofariki na virusi hivyo asilimia 60 walikuwa wanaume.

Wakati Itali ilivyoripoti vifo vyake hivi majuzi , asilimia 72  ya wale waliofariki walikuwa wanaume . Utafiti mwengine uliiweka idadi hiyo kuwa zaidi  huku asilimia 80 wakiwa wanaume.

Je ni sababu gani zinazowafanya wanaume kuwa hatarini zaidi?

Wataalam wametoa sababu kadhaa ambazo zinaweza kuelezea tofauti hiyo kubwa, ikiwemo mfumo wa kinga kati ya wanaume na wanawake, tofauti ya homoni mwilini,  maisha,  na uwezekano wa wanaume kujiweka katika hatari nyingi.

Kwa mfano , wanaume wana uwezekano wa kuvuta sigara - huku asilimia 40 wakitumia bidhaa hiyo duniani ikilinganishwa  na asilimia 9 ya wanawake , kulingana na shirika la afya duniani - suala linalowaweka katika hatari kubwa ya kukutwa na magonjwa ya mapafu.

Wanaume pia hunywa pombe nyingi  na mara nyengine hukataa kwenda hospitali  wakati wanapokuwa katika hali mbaya ya kiafya.

Wakati huohuo wanawake wana uwezo mkubwa wa kukabiliana na maambukizi ya virusi ikilinganishwa na wanaume

"Kuna kitu kuhusu mfumo wa kinga ya wanawake ambacho ni zaidi," Dk Janine Clayton, mkurugenzi wa Ofisi ya Utafiti juu ya Afya ya Wanawake katika Taasisi za Afya za kitaifa, aliambia New York Times.

 Wanawake pia wana nafasi nzuri ya kinga  kwa kumiliki kromosomu mbili za X , ambazo zinaweza kuchangia katika kuimarisha kinga miongoni mwao wanapokabiliana na maambukizi ya virusi .

"Baadhi ya sababu zizsizojulikana  kwanini Covid-19  huenda ni hatari zaidi miongoni mwa wanaume zaidi ya wanawake ni kwamba ugonjwa wa moyo hupatikana sana miongoni mwa wanaume wenye umri mkubwa  zaidi ya wanawake'',...